# Mercedes Vidal Lago

Mercedes Vidal Lago (Barcelona, 1980) és una política catalana i ambientòloga, vinculada a Comunistes de Catalunya, Esquerra Unida i Alternativa (EUiA) i la Federació d'Associacions de Veïns i Veïnes de Barcelona (FAVB). Va ser regidora a l'Ajuntament de Barcelona a la legislatura de 2015 a la llista de Barcelona en Comú. És co-coordinadora general d'EUiA.
Va ser vicepresidenta de la FAVB. Ha participat a «Aigua és Vida» i a l'Aliança contra la Pobresa Energètica i és vocal de la Junta directiva (2022-2024) de l'Associació per a la Promoció del Transport Públic (PTP). Va militar en les Joventuts Obreres Cristianes i, des de 2004, forma part d'EUiA. En l'àmbit professional la seva especialitat és l'urbanisme sostenible; ha fet recerca, ha participat en programes de conservació dels recursos hídrics, projectes sobre mobilitat sostenible, corredors verds urbans i aprofitament d'energia solar.
En l'àmbit institucional, va assumir la regidoria de Mobilitat al govern municipal i a més, va ser regidora del districte d'Horta-Guinardó. Va ser presidenta de Transports Metropolitans de Barcelona (TMB) i de l'Institut Metropolità del Taxi, també és consellera de Barcelona de Serveis Municipals., així com consellera en altres empreses públiques relacionades amb la mobilitat. L'any 2017, essent Vidal presidenta de TMB, la seva gestió de la vaga del metro va ser reprovada per la Comissió d'Urbanisme, Ecologia i Mobilitat de l'Ajuntament de Barcelona. Pocs dies després, el ple de l'Ajuntament va demanar-ne la dimissió com a presidenta de TMB. Vidal només va rebre el suport dels dos partits de govern. Durant el seu mandat, les polítiques de mobilitat sostenible van adquirir una gran centralitat política a l'Ajuntament de Barcelona, amb un ampli desenvolupament dels carrils bici, les superilles, l'impuls a la connexió del tramvia, la regulació dels vehicles de mobilitat personal (VMP) i el nou contracte del Bicing. Malgrat la seva conflictiva gestió de les vagues al metro, també s'hi van realitzar grans inversions.
El 25 d'abril de 2019 va presentar la seva dimissió a tots els càrrecs executius que ocupava. Després de l'exercici del càrrec institucional va tornar a la seva feina com a tècnica de medi ambient al camp de l'ecologia urbana, mantenint la seva militància política a EUiA i Comunistes de Catalunya.
És autora de diverses publicacions en els àmbits científic i polític. Col·labora habitualment amb la publicació digital La Realitat.

## Referències

* ↑ Els 41 regidors electes a Barcelona
* ↑ admin. «Coordinació col·legiada». Esquerra Unida i Alternativa. [Consulta: 16 setembre 2022].
* ↑ ACN. «EUiA reclama "un nou espai" polític per als sobiranistes d'esquerres - 24 oct 2020». [Consulta: 16 setembre 2022].
* 1 2 3 Benvenuty, Luis «Tots els homes i les dones de l'alcaldessa» (pdf). La Vanguardia - Vivir Barcelona, 15-06-2015, pàg. 3 [Consulta: 16 setembre 2022].
* ↑ «Rebuig rotund a la venda d’Aigües Ter-Llobregat». Aigua és vida, 31-05-2012. [Consulta: 1r setembre 2022].
* ↑ «Entitats de lluita contra la pobresa energètica denuncien talls de subministrament». betevé, 05-02-2015. [Consulta: 1r setembre 2022].
* ↑ «Funcionament de l'organització». Promoció del Transport Públic. [Consulta: 16 setembre 2022].
* ↑ «Equip de Govern de Barcelona». Ajuntament de Barcelona. [Consulta: 18 juny 2015].
* ↑ «Núm. 34, juny de 2015 | MES a MES L'Ajuntament». [Consulta: 16 setembre 2022].
* ↑ «Consell d'Administració de TMB». [Consulta: 7 abril 2017].
* ↑ «Òrgan de govern de l'IMET». Arxivat de l'original el 2020-03-21. [Consulta: 7 abril 2017].
* ↑ «Estructura organitzativa - BSM». [Consulta: 19 juny 2017].
* ↑ «Consell Administració de TMB | Transports Metropolitans de Barcelona». [Consulta: 16 setembre 2022].
* ↑ «Òrgan de govern - Taxi», 21-03-2020. Arxivat de l'original el 2020-03-21. [Consulta: 16 setembre 2022].
* ↑ «L'Ajuntament de Barcelona reprova Mercedes Vidal per la vaga de metro | NacióDigital». NacióDigital, 12-07-2017. [Consulta: 1r setembre 2022].
* ↑ ACN. «El ple de l'Ajuntament de Barcelona demana la dimissió de Mercedes Vidal com a presidenta de TMB - 21 juliol 2017». El Punt Avui, 21-07-2017. [Consulta: 1r setembre 2022].
* ↑ Blanchar, Clara «Colau planifica la mejora de 45 kilómetros más de carril bici» (en castellà). El País [Madrid], 14-03-2019. ISSN: 1134-6582.
* ↑ «Barcelona estrena con polémica su «superisla»» (en castellà), 06-09-2016. [Consulta: 16 setembre 2022].
* ↑ Bausells, Marta. «Superblocks to the rescue: Barcelona’s plan to give streets back to residents» (en anglès). The Guardian, 17-05-2016. [Consulta: 16 setembre 2022].
* ↑ Ara. «El tram Glòries - passeig de Sant Joan faria guanyar al tramvia 18.300 usuaris», 08-02-2018. [Consulta: 16 setembre 2022].
* ↑ Blanchar, Clara. «Barcelona treu els ‘segways’ i patinets de les voreres», 26-05-2017. [Consulta: 16 setembre 2022].
* ↑ Blanchar, Clara «La segunda generación del Bicing comenzará a desplegarse en enero» (en castellà). El País [Madrid], 07-11-2018. ISSN: 1134-6582.
* ↑ Blanchar, Clara «TMB compra 12 metros para reducir la espera en las líneas 1 y 5» (en castellà). El País [Madrid], 12-03-2018. ISSN: 1134-6582.
* ↑ Blanchar, Clara «La plantilla del metro acaba la huelga tras lograr mejoras por 23 millones» (en castellà). El País [Madrid], 27-07-2017. ISSN: 1134-6582.
* ↑ «Anunci - Resolució dictada per l'alcaldessa, en data 6 de maig de 2019». Butlletó Oficial de la Província de Barcelona, 14-05-2019. [Consulta: 1r setembre 2022].
* ↑ «Mercedes Vidal, autor a La Realitat». [Consulta: 16 setembre 2022].